Jantjies, Taute opgeroep vir Bokke | Nuus24
Jantjies, Taute opgeroep vir Bokke
Die Springbokke het die Drienasies-kragmeting teen die All Blacks in Hamilton gewen en is as wenners van die Drienasies-beker gekroon. Kaapstad – Vier spelers is opgeroep vir die Springbokgroep van 30 vir die laaste twee toetse van die Rugbykampioenskap in Suid-Afrika teen Australië en Nieu-Seeland.Die vier nuwe spelers in die span wat nie na Australasië getoer het nie, is die Leeus se Jaco Taute en Elton Jantjies, hulle provinsiale spanmaat CJ van der Linde en Coenie Oosthuizen van die Cheetahs.“Ek wou nog altyd vir Jaco by die groep insluit maar 'n besering het beteken dat ons hom nie vroeër kon kies nie. Jaco is groot, sterk, vinnig en veelsydig en dit sal goed wees om hom betrokke te kry,” het Heyneke Meyer, die Springbok-breier, gesê.“Elton was deel van die groep voor hierdie seisoen, teen Engeland in Junie en in die eerste deel van die Rugbykampioenskap. Hy het dit net gemis toe ons die aantal spelers op die groep moes sny, en dis goed om hom terug te hê.“CJ, wat deelgeneem het aan ons oefenkampe vroeër in die seisoen, bring heelwat ervaring na die pak en hy het nie meer 'n besering nie. Behalwe dat hy die tweede mees ervare stut in Springbok-geskiedenis is, ná Os du Randt, is hy veelsydig en kan hy vaskop en loskop speel.“En dis goed om vir Coenie terug saam met ons te hê ná hy 'n besering opgetel het in die eerste toets teen Engeland in Junie. Hy is 'n wêreldklasstut en dit was 'n groot terugslag om hom te verloor.”JP Pietersen, Bjorn Basson, Pierre Spies, Siya Kolisi, Chiliboy Ralepelle en Bismarck du Plessis, wat vroeër vanjaar deel van die oefengroep was, is nie oorweeg nie weens beserings.Só lyk die volledige Springbokgroep:Willem Alberts - 15 toetseAndries Bekker - 27Craig Burden - 0Pat Cilliers - 3Marcell Coetzee - 7Juan de Jongh - 10Jean de Villiers (kaptein) - 79Jannie du Plessis - 37Eben Etzebeth - 6Johan Goosen - 2Bryan Habana - 81Francois Hougaard - 22Elton Jantjies - 0Zane Kirchner - 19Juandré Kruger - 5Pat Lambie - 15Tiaan Liebenberg - 3Francois Louw - 12Tendai Mtawarira - 39Lwazi Mvovo - 7Coenie Oosthuizen - 1Ruan Pienaar - 58Jacques Potgieter - 3Frans Steyn - 53Morné Steyn - 41Adriaan Strauss - 16Jaco Taute - 0CJ van der Linde - 73Flip van der Merwe - 18Duane Vermeulen - 2– Wat dink jy van die Springbokgroep? Sê jou sê in die kommentaarvenster hieronder of stuur jou mening na terugvoer@nuus24.com.– Vir die jongste sportnuus volg Nuus24Sport op Twitter.
Lees meer oor: heyneke meyer | springbokke | rugbykampioenskap VOLGENDE OP NUUS24X